Nyeste Skilderie af Kiøbenhavn, 1807-02-10
J Moniteuren findes følgende, dat. Bremen d. 9 Jan. Øresundslisten for 1806 viser, at der i Aar er passeret færre Skibe igjennem Sundet end de foregaaende Aar. Denne Formindskelse, som især gielder den Preussiske og Engelske Handel, giver Anledning til adskillige Betragtninger. Vist er det, at efter den Franske Armees nærværende Stilling, og efter de Forholdsregler, Keiseren har taget i Henseende til Udførelsen af Decretet angaaende de Engelske Øers Bloquering, vil Antallet af de Engelske Skibe, som 1807 passere Sundet, være langt ringere end i Aaret 1806, og alle Efterretninger sige ogsaa, at Manufacturerne i Birmingham, Manchester &c., klage i den Anledning overordentligen. De Capere, man bevæbner i Stettin, Lübeck og andre Havne ved denne Kyst, foraarsage den Engelske og Svenske Handel større og mindre Tab i Østersøen. Der passerer i Almindelighed 450 til 500 Preussiske Skibe Sundet om Aaret, og i Aaret 1806 passerede kun 79. Aarsagen dertil ligger deri, at Engellænderne fra den Tid af, Preussiske Tropper besatte Hannover, erklærede alle Preussiske Skibe for fiendtlige, at Kongen af Sverrig i 3 Maaneder havde bloqueret de Preussiske Havne i Østersøen, og endelig at næsten det hele Preussiske Monarkie siden October Maaned har været i de Franskes Hænder. Hamburger, Bremer og Pappenburger, Skibes Tal har ligeledes været langt mindre end sædvanlig, som en Følge, af Ems's, Wesers og Elbens Bloquering af Engellænderne næsten i det hele afvigte Aar. De Skibe, som ere udløbne, have benyttet sig af Mellemtiden mellem Hannovers Rømning af de Franske, og dets Besættelse af Preusserne. Jmidlertid har den lille By Pappenburg (tilhørende Hertugen af Aremberg, Medlem af Rhinforbundet), som for 20 Aar siden endnu var aldeles ubekjendt i Handelsmarinens Aarbøger, ogsaa i Aar expederet 21 Skibe til Østersøen. Antallet af de Russiske Skibe, som passerede Sundet, udgjør kun 53, hvilket opvækker saa meget mere Forundring, som det Russiske Flag ikke behøver som de andre, at frygte for de Engelske og Svenske Esendrer. Dette viser, at dette Lands Handelsmarine er langtfra ikke saa blomstrende som adskillige ville paastaae, og at det sydlige og nordlige Europas Beboere meget vel vide hvorledes det er bevendt med dette Riges overdrevne Hjelpekilder. Man seer, at Russerne, som have et saa stort Antal Havne i Østersøen, ikke have sendt flere end 53 Skibe til Nordsøen, medens de forenede Nordamerikanske Stater have sendt 107 til Østersøen, Hvilket Æmne til Betragtninger. - Freden maa tilbagegive den Hollandske Nation sin Handel i disse Vande. Det er den, som ved sin Beliggenhed, sine rige Hjelpekilder, sine Negociationers Loyalitet, er bekjendt i hele Europa, snart, ligesom fordum, maa kunne drive en Trediedeel af Handelen i disse Egne. - Frankrige har aldrig havt nogen glimrende Handel i Østersøen; men den vil faae den, naar der er sluttet Fred. Foreningen med Belgien har forskaffet det vidtløftige Kyster i Nordsøen; og Antwerpen vil, formedelst sin Havn og sine mange Forbindelser med det indre Frankrige ved Schelde og nye Canaler, ved sin Beliggenhed paa den yderste Kant af Riget og sine Capitalister, nødvendigviis komme til at spille en stor Rolle i denne Handel.